Sopwith Bulldog

Το Sopwith 2FR.2 Bulldog ήταν βρετανικό διθέσιο μαχητικό/αναγνωριστικό αεροσκάφος της περιόδου του Α΄ Παγκοσμίου Πολέμου. Ήταν ένα μονοκινητήριο διπλάνο το οποίο αναπτύχθηκε για να αντικαταστήσει το Bristol F.2 Fighter αλλά εν τέλει αποδείχθηκε ανεπαρκές και κατά συνέπεια δεν εντάχθηκε σε παραγωγή.

 Σχεδιασμός και ανάπτυξη 
Τον Αύγουστο του 1917 η Sopwith Aviation Company ξεκίνησε τον σχεδιασμό νέου διθέσιου μαχητικού-αναγνωριστικού με σκοπό να αντικαταστήσει το Bristol F.2 Fighter και έλαβε άδεια να κατασκευάσει πρωτότυπά του. Αρχικά προβλέφθηκε το αεροσκάφος, που ονομάστηκε FR.2, να προωθείται από υδρόψυκτο κινητήρα Hispano-Suiza 8 V-8 μέγιστης ισχύος 200 hp, αλλά ο συγκεκριμένος κινητήρας είχε μεγάλη ζήτηση και αποφασίστηκε να χρησιμοποιηθεί ο Clerget 11. Ο τελευταίος ήταν νέας σχεδίασης και η υιοθέτησή του οδήγησε στον επανασχεδιασμό του αεροσκάφους, που μετονομάστηκε σε 2FR.2.Mason 1992, p.131.

Το 2FR.2 Bulldog έμοιαζε με το αρχικό πρωτότυπο του μονοθέσιου μαχητικού Sopwith Snipe. Ο πιλότος καθόταν κάτω από την άνω πτέρυγα, με το κεφάλι και τους ώμους του να προεξέχουν μέσα από ένα μεγάλο άνοιγμα στο κεντρικό της τμήμα, ενώ το κόκπιτ του παρατηρητή βρισκόταν πίσω από το χείλος εκφυγής της άνω πτέρυγας. Ο οπλισμός αποτελούνταν από δύο συγχρονισμένα πολυβόλα Vickers, ενώ ο παρατηρητής χειρίζονταν δύο πολυβόλα Lewis, το ένα σε τηλεσκοπική βάση μπροστά από το κόκπιτ του και το δεύτερο σε στήλη στήριξης.Bruce 1969, pp.8–9.

Το πρώτο πρωτότυπο ολοκληρώθηκε στις αρχές του 1918 αλλά ήταν υπέρβαρο και δεν ήταν ευέλικτο. Οι πτέρυγες γρήγορα αντικαταστάθηκαν από άλλες, κατά πολύ μεγαλύτερου εκπετάσματος,Bruce 1969, pp.9–10. γεγονός που βελτίωσε μεν τα πτητικά χαρακτηρισικά του αεροσκάφους χωρίς όμως να βελτιωθούν και οι επιδόσεις του που παρέμειναν απογοητευτικές.Green και Swanborough, p.538. Εν μέρει τα ζητήματα αυτά οφείλονταν στον κινητήρα Clerget ο οποίος απέδιδε μόλις 200 hp αντί των αναμενόμενων 260 hp.Bruce 1969, p.10. Το δεύτερο πρωτότυπο διέθετε αστεροειδή κινητήρα ABC Dragonfly μέγιστης ισχύος 360 hp και ονομάστηκε «Bulldog Mk.II», με το αρχικό να παίρνει την ονομασία «Bulldog Mk.I». Παρόλο που ο Dragonfly ήταν κατά πολύ ισχυρότερος συγκριτικά με τον Clerget, αποδείχθηκε επίσης και εντελώς αναξιόπιστος.Bruce 1969, pp.11–12.

Οι εργασία πάνω στο τρίτο πρωτότυπο εγκαταλείφθηκαν εξαιτίας της αποτυχίας των προηγούμενων δύο, αν και το δεύτερο πρωτότυπο συνέχισε να χρησιμοποιείται τουλάχιστον έως τον Μάρτιο του 1919  πραγματοποιώντας δοκιμαστικές πτήσεις σε μια μάταιη προσπάθεια να λυθούν τα προβλήματα του κινητήρα Dragonfly.Bruce 1969, p.12.

 Παραπομπές 

 Βιβλιογραφία 
Bruce, J.M. War Planes of the First World War: Volume Three Fighters. London:Macdonald, 1969. . 
Green, William and Swanborough, Gordon. The Complete Book of Fighters. New York:Smithmark, 1994. .
Mason, Francis K. The British Fighter since 1912. Annapolis, USA:Naval Institute Press, 1992. .

Bulldog
Κατηγορία:Μαχητικά αεροσκάφη
Κατηγορία:Αναγνωριστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Α' Παγκοσμίου Πολέμου